open-index/open-wikipedia-markdown huggingface dataset:
উইমেন'স আর্কাইভ ওয়েলস

**আর্চিফ মেনিউড কামরি / উইমেন'স আর্কাইভ ওয়েলস (এএমসি/ডব্লিউএডব্লিউ)** একটি দাতব্য সংস্থা। এটি ওয়েলসের ইতিহাসে নারীদের অধ্যয়নের জন্য গুরুত্বপূর্ণ উপকরণ চিহ্নিত ও সংরক্ষণ করার কাজ করে।

এর লক্ষ্যগুলো হলো: "ওয়েলসের অতীত, বর্তমান ও ভবিষ্যতের নারীদের জীবনসংক্রান্ত উপকরণ চিহ্নিত ও সংরক্ষণ করা এবং সেগুলো উপযুক্ত পাবলিক সংরক্ষণাগারে জমা দেওয়ার জন্য উৎসাহিত করা" এবং "ওয়েলসের ইতিহাসে নারীদের ভূমিকা সম্পর্কে সচেতনতা বৃদ্ধি করা ও স্কুল ও উচ্চশিক্ষায় পাঠ্য ইতিহাসে নারীদের অন্তর্ভুক্তি নিশ্চিত করা।

সংস্থাটির সংগ্রহগুলো কাউন্টি আর্কাইভ, ন্যাশনাল লাইব্রেরি অফ ওয়েলস, আমগুয়েডফা সিমু – মিউজিয়াম ওয়েলস, এবং বিশ্ববিদ্যালয় ও অন্যান্য গ্রন্থাগারে সংরক্ষিত রয়েছে।

সংস্থাটি ওয়েলসের নারীদের ইতিহাস নিয়ে গবেষণা ও অধ্যয়নকে সমর্থন করে। এর মধ্যে ওয়েলশের নারীরা ছাড়াও অন্য নারীরা, যেমন, যারা ওয়েলসে বাস করেছেন, কাজ করেছেন বা ওয়েলসের ইতিহাসে গুরুত্বপূর্ণ ভূমিকা রেখেছেন তাঁরাও অন্তর্ভুক্ত।

এটি উরসুলা ম্যাসন সহ-প্রতিষ্ঠা করেছিলেন। তিনি ১৯৯৫ সালে ওয়েলসে নারীমুক্তি আন্দোলনের ইতিহাস নথিভুক্ত করার জন্য গবেষণা তহবিল লাভ করেছিলেন। ১৯৯৭ সালের ডিসেম্বরে তিনি ও তার গবেষণা সহকারী অ্যাভরিল রল্ফ গ্রন্থাগারিক, সংরক্ষণবিদ, ইতিহাসবিদ ও অন্যান্য আগ্রহীদের নিয়ে একটি সভা আয়োজন করেন। যার ফলস্বরূপ সংস্থাটি গঠিত হয়। এর প্রথম বার্ষিক সাধারণ সভা ১৯৯৮ সালে অনুষ্ঠিত হয় এবং ডেইড্রে বেডো সভাপতি নির্বাচিত হন।

## তথ্যসূত্র

## বহির্সংযোগ

*
উইমেন-টু-উইন

**উইমেন-টু-উইন** *()* হল ব্রিটিশ কনজারভেটিভ পার্টির একটি পরামর্শদাতা ও প্রভাবক সংগঠন। এটি কনজারভেটিভ নারী এমপিদের সংখ্যা বাড়ানো এবং নারীদের জনজীবনে আরও বেশি সম্পৃক্ত করতে কাজ করে।

২০০৫ সালে থেরেসা মে ও অ্যানে জেনকিন উইমেন-টু-উইন প্রতিষ্ঠা করেন। পরবর্তীতে থেরেসা মে যুক্তরাজ্যের প্রধানমন্ত্রী হন এবং মেইডেনহেডের ব্যারোনেস মে উপাধি পান। অ্যানে জেনকিন কেনটিংটনের ব্যারোনেস জেনকিন হন।

২০১৮ সালে, থেরেসা মে ওয়েলশ কনজারভেটিভ পার্টি কনফারেন্সে উইমেন-টু-উইন-ওয়েলস উদ্বোধন করেন। তিনি প্রথম মহিলা ওয়েলশ কনজারভেটিভ এমপি নির্বাচিত করার প্রচারণা শুরু করেন। শার্লট কেয়ারু পোল পরিচালক হিসেবে দায়িত্ব পালন করছেন।

উইমেন-টু-উইন প্রতিষ্ঠার সময় কনজারভেটিভ পার্টিতে মাত্র ১৭ জন নারী এমপি ছিলেন, যা মোট এমপিদের ৯%। ২০১৮ সালে এটি বেড়ে ৬৭ জনে পৌঁছে, যা ২০%। উইমেন-টু-উইন, বিশেষ করে থেরেসা মে-এর প্রচেষ্টা, এই পরিবর্তনে গুরুত্বপূর্ণ ভূমিকা রেখেছে।

## তথ্যসূত্র

## বহির্সংযোগ

* কনজারভেটিভ পার্টি

বিষয়শ্রেণী:২০০৫-এ প্রতিষ্ঠিত সংগঠন
বিষয়শ্রেণী:যুক্তরাজ্যের নারীবাদী সংগঠন
বিষয়শ্রেণী:রক্ষণশীল দল (যুক্তরাজ্য) এর সাথে সম্পৃক্ত সংগঠন
বোগনা

ডান|থাম্ব|276x276পিক্সেল|বোগনার সঙ্গে কনক মহিলা
**বোগনা** হল নিউ ক্যালেডোনিয়ার কানাক জনগণের একটি ঐতিহ্যবাহী খাবারের পদের নাম। "বোগনা" শব্দটি ড্রেহু ভাষার "পুহন্যা" শব্দ থেকে এসেছে, যার অর্থ "প্যাকেট" বা "বাণ্ডিল"।  

বোগনায় সাধারণত ট্যারো, ইয়াম, মিষ্টি আলু, কলা, এবং মুরগি, মাছ, কাঁকড়া, চিংড়ি বা লবস্টার সহ বিভিন্ন উপাদান থাকে। এগুলি কলার পাতায় মোড়ানো হয় এবং তারপর মাটিতে গর্ত করা চুলায় রান্না করতে পুঁতে রাখা হয়। সেখানে আগুন দ্বারা লোহিত তপ্ত পাথরের সাহায্যে রান্না করা হয়। প্রায় দুই ঘণ্টা রান্নার পর কলার পাতাগুলি বার করা হয় এবং খোলা হয়। তারপর উপাদানগুলি খাওয়া হয়।

## তথ্যসূত্র

বিষয়শ্রেণী:খাদ্য
বিষয়শ্রেণী:ঐতিহ্যবাহী খাবার
বিষয়শ্রেণী:নিউ ক্যালিডোনিয়ার পদ
রূপা রেবতী

**রূপা রেবতী**, যিনি রূপা কে আর নামেও পরিচিত, তিনি কেরালা নিবাসী একজন ভারতীয় সঙ্গীতশিল্পী, বেহালাবাদক এবং  প্লেব্যাক গায়িকা। তিনি ২০০৮ সালে মালায়ালাম সিনেমা *মাদাম্পি* -তে প্রথম নেপথ্য শিল্পী হিসাবে গান গেয়ে একজন গায়িকা হিসেবে তার কর্মজীবন শুরু করেন। তিনি মুলত তামিল এবং কন্নড় চলচ্চিত্রের জন্য গান গেয়েছেন। তিনি *অমৃতা টিভির* সঙ্গীত প্রতিভা অন্বেষণকারী টেলিভিশন রিয়েলিটি শো *সুপার স্টার গ্লোবাল*-এর বিজয়ী ছিলেন। 

## কর্মজীবন
রেবতী ২০০৮ সালে সঙ্গীত পরিচালক এম. জয়চন্দ্রনের অধীনে বি. উন্নীকৃষ্ণনের মালয়ালম চলচ্চিত্র *মাদাম্পি* -এর জন্য *এন্টে শারিকে* গানটি গেয়েছিলেন। এই গানের মাধ্যমে তিনি চলচ্চিত্রের নেপথ্য গায়িকা হিসেবে সংগীত জগতে আত্মপ্রকাশ করেন। 

২০১১ সালে, তিনি মালায়ালাম চলচ্চিত্র *উরুমি* -তে বেহালা বাজিয়েছিলেন। এই চলচ্চিত্রের মাধ্যমে একজন বেহালাবাদক হিসেবে তার আত্মপ্রকাশ হয়।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2022)">তথ্যসূত্র প্রয়োজন</span>]]* &#x5D; চলচ্চিত্রের সুরকার ছিলেন দীপক দেব।

### প্রতিভা অন্বেষন অনুষ্ঠান

* ২০০৭ – অমৃতা টিভি সুপার স্টার গ্লোবাল বিজয়ী 

## গান

### মালায়ালাম

### তামিল

### অ্যালবাম

## তথ্যসূত্র

বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর বেহালাবাদক
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:ভারতীয় বেহালাবাদক
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
স্টাফড পাস্তা

থাম্ব|পাভেস অ্যাগনোলোটি, একটি ইতালীয় মাংসভর্তি পাস্তা

**ভর্তি পাস্তা বা স্টাফড পাস্তা** হলো এক ধরনের পাস্তা, যেখানে সাধারণত পাস্তার ভেতরে বিভিন্ন ধরনের পুর ভরে বন্ধ করা হয়। এটি বিশেষভাবে ইউরেশিয়ার ঠাণ্ডা অঞ্চলে জনপ্রিয়। ভর্তি পাস্তার মধ্যে রাভিওলি ও টরটেলিনি উল্লেখযোগ্য।

## প্রস্তুতি
ভর্তি পাস্তার বাইরের স্তর সাধারণত তাজা পাস্তা দিয়ে তৈরি হয়। তবে কিছু ক্ষেত্রে শুকনো পাস্তাও ব্যবহৃত হয়, যদি সেটি সিল করা না থাকে। সংরক্ষণের জন্য, প্রস্তুত ভর্তি পাস্তা প্রায়ই পাস্তুরাইজ করা হয়, যাতে আটার কাঠামো স্থিতিশীল থাকে।

## বৈচিত্র্য
বেশিরভাগ ভর্তি পাস্তা সব দিক থেকে বন্ধ করা হয়, তবে রোটোলো রিপিয়েনো মোড়ানো হলেও বন্ধ করা হয় না। সাদৃশ্যপূর্ণ পাস্তার মধ্যে লাসানিয়ার মতো স্তরিত পাস্তা অন্তর্ভুক্ত রয়েছে। এছাড়াও, সাদৃশ্যপূর্ণ ভর্তি খাবারের মধ্যে কচুরি, সমোসা ও তামাল অন্তর্ভুক্ত রয়েছে। &#x5B;*[[উইকিপিডিয়া:তথ্যসূত্র প্রয়োজন|<span title="এই দাবির জন্য নির্ভরযোগ্য সূত্রের প্রয়োজন। (February 2025)">citation needed</span>]]*&#x5D;

## আরও দেখুন

* পাস্তা খাবারের তালিকা
* ইতালীয় পাস্তার জাতের তালিকা
* ডাম্পলিং

## তথ্যসূত্র

বিষয়শ্রেণী:পাস্তা
গাগাউজ রন্ধনশৈলী

**গাগাউজ খাদ্যপ্রণালী** গাগাউজ জাতির রন্ধনশৈলীর চর্চাকে বোঝায়। দুগ্ধজাত পণ্য এবং মাংসের উপর এর জোর গাগাউজদের যাযাবর অতীতের দিকে ইঙ্গিত করে। সেখানে প্রধান খাদ্য হিসেবে শস্যের গুরুত্ব তাদের বর্তমান কৃষিকাজের জীবনযাত্রাকে প্রতিফলিত করে।

গাগাউজরা দুধ প্রক্রিয়াকরণের একটি অনন্য পদ্ধতি বজায় রাখে এবং পশুর চামড়ায় মাংস, দই এবং ভেড়ার দুধের পনির সংরক্ষণ করে। প্রস্তুত খাবারের মধ্যে রয়েছে এক ধরনের হেড চিজ, অথবা পশুসম্পদের মাথা ও পা থেকে তৈরি জেলিযুক্ত ঠান্ডা মাংসের টুকরা (ঐতিহ্যগতভাবে ছুটির দিনে পরিবেশিত হয়) এবং *কুরবান* যেটি ধর্মীয়ভাবে জবাই করা ভেড়ার মাংসের সাথে বুলগুর গমের খিচুড়ি মিশিয়ে তৈরি করা হয়। গাগাউজ মাংসের পদগুলি প্রায়শই মরিচযুক্ত সসের সাথে পরিবেশিত হয়।

অনেক পারিবারিক ছুটি এবং আচার-অনুষ্ঠান রুটি, গমের রুটি (*কালাচেস*) এবং খামিবিহীন ফ্ল্যাটকেক তৈরির সাথে যুক্ত। পিঠাও সাধারণ, জনপ্রিয় প্রকারের মধ্যে রয়েছে ভেড়ার দুধের পনির দিয়ে ভরা এবং বেক করার আগে টক ক্রিম দিয়ে ভিজিয়ে রাখা স্তরিত পিঠা, ঝুরঝুরে কুমড়া দিয়ে তৈরি পিঠা এবং সদ্য বাচ্চা দেওয়া গরুর প্রথম দুধ থেকে তৈরি মিষ্টি পিঠা।
অধিকাংশ খাবারের সাথে লাল ওয়াইন পরিবেশন করা হয়।

## আরও দেখুন

* মলদোভীয় রন্ধনপ্রণালী

## তথ্যসূত্র

## বহির্সংযোগ

* লা কমরেট ভ্যা ফাই এডিটেট ও কার্ড ডি বুকেট ট্রেডিশনাল গাগুয়েজ এ রেডিও চিশিনাও 
* সিমিলিটিউডিনি এলে ট্রেডিশনাল গ্যাস্ট্রোনোমিক গাগুয়েজ কু সেল ডিন বুকাটারিয়া মোল্ডোভেনেসকা "স্টিন্ট, এডুকেশন, কালচার ভোল. ৩, ২০২৩"
গোমে (খাবার)

**গোমে** একটি ঐতিহ্যবাহী নরওয়েজীয় খাবার। এটি সাধারণত স্প্রেড বা মিষ্টি হিসাবে পরিবেশন করা হয়। দেশের বিভিন্ন স্থানে গোমের দীর্ঘ ঐতিহ্য রয়েছে। এটি মূলত পার্টিতে কেক পরিবেশনের সময় খাবার হিসেবে ব্যবহৃত হত, যেমন খ্রিস্টানদের বড়দিনের পার্টি।

গোমে সাধারণত মিষ্টি পনিরের একটি রূপ। দীর্ঘ সময় ধরে ফোটানো দুধ থেকে এটি তৈরি হয় এবং এর রঙ সোনালী বা বাদামী হয়। এটি সাধারণত রুটি, লেফসে বা ওয়াফলে পনির স্প্রেড হিসেবে ব্যবহার করা হয়। এর কিছু আঞ্চলিক এবং স্থানীয় রূপ রয়েছে। এছাড়াও এর পোরিজের মতো একটি রূপ রয়েছে যা ফোটানো দুধ এবং ওট বা চাল দিয়ে তৈরি হয়। এটি মিষ্টান্ন হিসেবে পরিবেশন করা হতে পারে। সেখানে ভ্যানিলা, এলাচ, কিসমিস, এবং দারচিনির মতো উপকরণ যোগ করা হয়। এর ঘনত্ব পাতলা থেকে ঘনর মধ্যে হতে পারে।

## আরও দেখুন

* পোরিজ এর তালিকা

## তথ্যসূত্র

## অন্যান্য উৎস

* Diehl, Kari Schoening (2012) The Everything Nordic Cookbook (কোয়ার্টো-এভরিথিং বুকস)  

## সম্পর্কিত পাঠ

* Moe, Nils Harald (2002) *Tradisjonsmat fra nord* (Tromsø: Vitus forlag) 
* Notaker, Henry (1993) *Ganens makt: norsk kokekunst og matkultur gjennom tusen år*(Oslo: Aschehoug) 

বিষয়শ্রেণী:নরওয়েজীয় রন্ধনশৈলী
আজিজ আল-আজমেহ

**আজিজ আল-আজমেহ** ( আরবি : عزيز العظمة; জন্ম: ২৪ জুলাই, ১৯৪৭) একজন সিরিয়ান শিক্ষাবিদ এবং অস্ট্রিয়ার ভিয়েনায় অবস্থিত সেন্ট্রাল ইউরোপীয় বিশ্ববিদ্যালয়ের ইতিহাস বিভাগের অধ্যাপক। অন্যান্য বই এবং গবেষণাপত্রের মধ্যে, তিনি *[[ইসলাম অ্যান্ড মর্ডানিটিস|"ইসলাম এবং আধুনিকতা"]]* প্রকাশ করেছিলেন। ১৯৯৩ সালের মে মাসে, তিনি আরব সংস্কৃতিতে অবদানের জন্য তিউনিসিয়ার প্রাক্তন রাষ্ট্রপতি জাইন এল আবিদিন বেন আলীর কাছ থেকে রিপাবলিকান অর্ডার অফ মেরিট লাভ করেন। 
## প্রারম্ভিক জীবন ও শিক্ষা
আজিজ আল-আজমেহ ১৯৪৭ সালের ২৪ জুলাই সিরিয়ার দামেস্কে জন্মগ্রহণ করেন। তিনি অক্সফোর্ড বিশ্ববিদ্যালয়ের সেন্ট অ্যান্টনিস কলেজ থেকে প্রাচ্যবিদ্যা বিষয়ে ডি.ফিল. ডিগ্রি অর্জন করেন, যেখানে আলবার্ট হুরানি তাঁর তত্ত্বাবধায়ক ছিলেন। এর আগে তিনি টিউবিঙ্গেন বিশ্ববিদ্যালয় ও পেনসিলভানিয়া বিশ্ববিদ্যালয়য়ে পড়াশোনা করেন।
## পেশা
আজিজ আল-আজমেহ স্নাতক ও স্নাতকোত্তর পর্যায়ে (পরবর্তীতে মূলত স্নাতকোত্তর শিক্ষাদান ও গবেষণায় মনোযোগী) আরব ও ইসলামি ইতিহাসবিষয়ক বিভিন্ন কোর্স পড়িয়েছেন, যার মধ্যে রয়েছে মধ্যযুগীয় ও আধুনিক ইতিহাস। তিনি সেন্ট্রাল ইউরোপিয়ান ইউনিভার্সিটি, বৈরুত আমেরিকান ইউনিভার্সিটি, ইয়েল ইউনিভার্সিটি, কলম্বিয়া ইউনিভার্সিটি, এক্সেটার ইউনিভার্সিটি, করনেল ইউনিভার্সিটি, অক্সফোর্ড ইউনিভার্সিটি, ক্যালিফোর্নিয়া ইউনিভার্সিটি, বার্কলে (যেখানে তিনি সুলতান ভিজিটিং প্রফেসর ছিলেন), জর্জটাউন ইউনিভার্সিটি এবং সাম্প্রতিককালে আগা খান ইউনিভার্সিটির ইসলামি সভ্যতা অধ্যয়ন ইনস্টিটিউটে অধ্যাপনা করেছেন।

তিনি *Medieval History Journal* এবং *[[Journal of Arabic and Islamic Studies]]*-এর মতো একাধিক একাডেমিক সাময়িকীর সম্পাদকীয় বোর্ডের সদস্য ছিলেন। এছাড়া, আল-আজমেহ বিভিন্ন আন্তর্জাতিক সম্মেলন, আলোচনা, সেমিনার, বক্তৃতা ও সিম্পোজিয়ামে আমন্ত্রিত হয়েছেন।
## পুরস্কার ও সম্মাননা

* **১৯৯৩**: আরব সংস্কৃতিতে অবদানের জন্য তৎকালীন তিউনিসিয়ার রাষ্ট্রপতি জিন আল-আবিদিন বেন আলি মে মাসে তাকে "দ্য রিপাবলিকান অর্ডার অব মেরিট" প্রদান করেন।  
* **২০০৫**: সেন্ট্রাল ইউরোপিয়ান ইউনিভার্সিটি, বুদাপেস্টে আন্তর্জাতিক সম্মেলনের আয়োজন করা হয়, যা *[[Islams and Modernities]]* বইটির প্রকাশনার দশম বার্ষিকী উপলক্ষে অনুষ্ঠিত হয়। এই সম্মেলনের কার্যবিবরণী, উপস্থাপিত গবেষণাপত্র ও আলোচনার ট্রান্সক্রিপ্ট প্রকাশের জন্য প্রস্তুত করা হচ্ছে।

## তথ্য সূত্র
জাতীয় শহীদ সেনা দিবস

**জাতীয় শহীদ সেনা দিবস** বাংলাদেশের ‘গ’ শ্রেণিভুক্তি (সরকারি ছুটি ব্যতীত) একটি জাতীয় দিবস। ২০২৫ সালের ২৩ ফেব্রুয়ারি বাংলাদেশ সরকারের মন্ত্রিপরিষদ বিভাগ থেকে জারিকৃত এক পরিপত্রে প্রতিবছর ২৫ ফেব্রুয়ারিকে এ দিবস হিসেবে ঘোষণা করা হয়।

## ইতিহাস
২০০৯ সালের ২৫ ফেব্রুয়ারি ঢাকার পিলখানায় সংঘটিত হত্যাকাণ্ডে ৫৭ জন সেনা কর্মকর্তাসহ মোট ৭৪ জন নিহত হন। তাদের আত্মত্যাগকে জাতীয় স্বীকৃতি দিতে এই দিনটি রাষ্ট্রীয়ভাবে পালিত হয়।

## আরও দেখুন
বিডিআর বিদ্রোহ

## তথ্যসূত্র

বিষয়শ্রেণী:বাংলাদেশের দিবস
বিষয়শ্রেণী:বাংলাদেশের জাতীয় দিবস
রশ্মি প্রভাকর

**রশ্মি প্রভাকর** একজন ভারতীয় টেলিভিশন অভিনেত্রী। তিনি মূলত কন্নড় এবং তেলুগু টেলিভিশন জগতের সাথে যুক্ত। তিনি কন্নড় টেলিভিশন ধারাবাহিক, *লক্ষ্মী বারাম্মা* -তে তার ভূমিকার জন্য পরিচিত। 

## প্রাথমিক জীবন
রশ্মি বেঙ্গালুরুর উপকণ্ঠে স্থিত হোসকোট তালুকের নিকটবর্তী একটি ছোট গ্রাম কোডিতে বড় হয়েছেন।  তার বাবা একজন কৃষক ছিলেন এবং তিনি রশ্মিকে জীবনের মূল্য এবং জিনিসপত্রের গুরুত্ব খুব ভালোভাবে শিখিয়েছেন। তিনি তার শৈশবের বেশিরভাগ সময় গ্রামেই কাটিয়েছেন।  তিনি তার হোসকোটে স্কুল শিক্ষা সম্পন্ন করেছেন। তিনি তার স্কুলে খেলাধুলা, নৃত্য এবং অতিরিক্ত পাঠ্যক্রমিক কার্যকলাপের জন্য খুবই জনপ্রিয় ছিলেন।  এরপর তিনি সাই সত্যনারায়ণ কলেজ থেকে পিইউ ডিগ্রি অর্জন করেন যেখানে তিনি অতিরিক্ত পাঠ্যক্রমিক কার্যকলাপেও বেশি মনোযোগী ছিলেন। রশ্মি যখন শেষাদ্রিপুরম কলেজে পড়তে যান, তখন তিনি তার পড়াশোনাকে গুরুত্ব সহকারে নেন। কলেজের কম্পিউটার বিভাগে তিনি তার ব্যাচের মধ্যে শীর্ষস্থানীয় ছিল। তিনি দুটি শীর্ষস্থানীয় তথ্যপ্রযুক্তি সংস্থায় চাকরি পেয়েছিলেন।  কিন্তু সংবাদ পাঠক হওয়ার আগ্রহ থাকার জন্য তিনি তার বড় চাকরি ছেড়ে দিয়ে কিছু সময়ের জন্য একটি সংবাদ চ্যানেলে যোগদান করেছিলেন। পরে তিনি টেলিভিশন জগতের সাথে যুক্ত হন। 

## কর্মজীবন
রশ্মি *শুভবিবাহ* নামক কন্নড় টিভি ধারাবাহিকে অভিনয়ের মাধ্যমে অভিনয় জগতে আত্মপ্রকাশ করেন। এই ধারাবাহিকে তিনি নায়কের বোন রচনার চরিত্রে অভিনয় করেছিলেন। সেই সময় ধারাবাহিকটি বেশ জনপ্রিয় ছিল এবং সাধারাম মানুষ রশ্মিকে তার চরিত্র রচনার নামেই বেশি চিনত।  এরপর তিনি একটি পৌরাণিক ধারাবাহিক মহাভারতে অভিনয়ের প্রস্তাব পান যেখানে তিনি দুর্যোধনের বোনের চরিত্রে অভিনয় করেন।  আরেকটি কন্নড় ধারাবাহিক *জীবনা চৈত্র -তে* তিনি দোদমাল্লির ভূমিকায় অভিনয় করেছিলেন। যখন ধারাবাহিকটি সম্প্রচারিত হয় তখন রশ্মি বেশ জনপ্রিয় হয়ে ওঠেন। সেই ধারাবাহিকের পর তিনি একটি তামিল ধারাবাহিকে অভিনয় করার সুযোগ পেয়েছিলেন। এরপর তিনি *লক্ষ্মী বারাম্মা* ধারাবাহিকে লক্ষ্মী চরিত্রে অভিনয় করেছিলেন।  তিনি এরপর *বিবি ফাইভ* নামক একটি রহস্য-রোমাঞ্চধর্মী চলচ্চিত্রে অভিনয় করেছিলেন। বিবি ফাইভে তিনি তিনি অভিনেতা রাধিকা নারায়ণের সাথে অভিনয় করেন। বিবি ফাইভে তিনি দ্বিতীয় প্রধান চরিত্রে অভিনয় করেছিলেন। মুক্তির পর চলচ্চিত্রটি দর্শক ও সমালোচকদের কাছে মিশ্র প্রতিক্রিয়া পেয়েছিল।  রশ্মি জেমিনি টিভির ধারাবাহিক *পৌর্নমী*  -তে অভিনয় করেছেন যা তেলুগু দর্শকদের মধ্যে বেশ জনপ্রিয়। পৌর্নমী শেষ হওয়ার পর তিনি বর্তমানে কাব্যঞ্জলি ধারাবাহিকে অভিনয় করছেন। 

## টেলিভিশন

### ধারাবাহিক

### সিনেমা

## তথ্যসূত্র

বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:কন্নড় টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বুদ্ধা বোল

থাম্ব|'''বুদ্ধা বোল,''' বিভিন্ন ধরনের হয়ে থাকে।  
থাম্ব|'''বুদ্ধা বোল'''

**বুদ্ধা বোল** একটি শাকাহারী খাবার। এটি সাধারণত একটি বাটিতে বা কানা উঁচু থালায় পরিবেশন করা হয়। এতে বিভিন্ন খাদ্য অল্প অল্প পরিমাণ থাকে এবং এটি ঠান্ডা পরিবেশিত হয়। এই বাটিতে সাধারণত শস্যের সম্পূর্ণ অংশ (যেমন কুইনোয়া বা ব্রাউন রাইস), উদ্ভিদ-ভিত্তিক প্রোটিন (যেমন ছোলা বা টোফু) এবং সবজি থাকে। উপাদানগুলো থালা বা বাটির মধ্যে আলাদাভাবে সাজানো হয়, মিশ্রিত করা হয় না।

বুদ্ধা বোলকে পুষ্টিকর () বোল (যেখানে মাংস থাকে) এবং পোকে বোল (একটি হাওয়াইয়ান কাঁচা মাছের খাবার)-এর সাথে তুলনা করা হয়।

বুদ্ধা বোল নামের উৎপত্তি নিয়ে বিভিন্ন মত রয়েছে। এটি একটি সুষম খাবার পরিবেশনের ধারণা থেকে আসতে পারে, কারণ ভারসাম্য বৌদ্ধ দর্শনের একটি গুরুত্বপূর্ণ অংশ। একটি ধারণা অনুসারে, বুদ্ধ তাঁর খাদ্যপাত্র নিয়ে গ্রামে ঘোরার সময় গ্রামের মানুষরা তাকে যে খাবার দিতেন, তিনি তা সেই পাত্রে জমাতেন। অন্য একটি মত অনুযায়ী, এটি অতিরিক্ত পরিমাণে ভর্তি একটি বাটির ধারণা থেকে এসেছে, যা ১০ম শতাব্দীর চীনা সন্ন্যাসী বুদাইয়ের মোটা পেটের সঙ্গে তুলনা করা হয়। বুদাইকে প্রায়ই বুদ্ধের সাথে গুলিয়ে ফেলা হয়।

## আরও দেখুন
 
* হাওয়াই এর রান্না
* কৃদো
* হো (খাবার)
* কোসাম্বারি
* খিচুড়ি (ডিশ)
* হর্স ড্যুর্ভের তালিকা
* কাঁচা মাছের খাবারের তালিকা
* শাকসবজি ডিশের তালিকা
* সালাদের তালিকা
* 'ওটা ইকা'
* পোকে (হাওয়াইয়ান ডিশ)
* সিংজু
* টাটাকি
* যুশেং

## তথ্যসূত্র

বিষয়শ্রেণী:সালাদ
বিষয়শ্রেণী:নিরামিষ রন্ধনশৈলী
বিষয়শ্রেণী:ভেগান রন্ধনশৈলী
সেলিমা মেডিকেল কলেজ হাসপাতাল

**সেলিমা মেডিকেল কলেজ হাসপাতাল** বাংলাদেশের কুষ্টিয়া শহরের নির্মাণাধীন একটি মেডিকেল কলেজ ও হাসপাতাল। ২০১২ সালে হাসপাতাল নির্মাণের কাজ শুরু হয়। বিআরবি গ্রুপ প্রতিষ্ঠাতা মজিবুর রহমান তার স্ত্রীর নামে হাসপাতালটির নামকরণ করেছে।

## অবস্থান

হাসপাতালটি কুষ্টিয়া শহরের চৌড়হাস এলাকায় কুষ্টিয়া–ঝিনাইদহ মহাসড়কের পূর্ব দিকে অবস্থিত। এর দক্ষিণ দিকে কুষ্টিয়া স্টেডিয়াম ও কুষ্টিয়া জেলা সুইমিংপুল অবস্থিত।

## বৈশিষ্ট্য

হাসপাতালের মোট শয্যা হবে ৭৫০টি যেখানে ২৬টি অপারেশন থিয়েটার থাকবে।

## তথ্যসূত্র

## বহিঃসংযোগ

* 4wallsbd-তে সেলিমা মেডিকেল কলেজ হাসপাতাল
* 

বিষয়শ্রেণী:২০১২-এ বাংলাদেশে প্রতিষ্ঠিত
বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:কুষ্টিয়ার হাসপাতাল
বিষয়শ্রেণী:কুষ্টিয়ার বিশ্ববিদ্যালয় ও মহাবিদ্যালয়
বিষয়শ্রেণী:বিআরবি গ্রুপ
গুয়ানিমে

**গুয়ানিমে** একটি প্রস্তুত খাবার। এর উৎপত্তি পুয়ের্তো রিকোর প্রাক-কলম্বীয় যুগ থেকে হয়েছে বলে ধারণা করা হয়। "গুয়ানিমে" শব্দটি তাইনো জাতির কাছ থেকে এসেছে। তারা পুয়ের্তো রিকোর আদিবাসী। ঐতিহ্যগতভাবে, গুয়ানিমে তৈরি করা হয় ভুট্টার ময়দা, চিনি, লবণ, সাধারণ ময়দা ও মাখন দিয়ে। এটি কলার পাতায় মুড়ে রান্না করা হয়। সাধারণত, এটি লবণাক্ত কড মাছের ঝোল (বাকালাও গুইসাডো) অথবা ইস্টারের সময় "পবিত্র স্যুপ" (যা নারকেল দুধ ও মাছ দিয়ে তৈরি) সহ পরিবেশন করা হয়।  

## উৎপত্তি
গুয়ানিমের *মাষা* (মণ্ড) তৈরি করতে প্রথমে শুকনো ভুট্টার দানা সেদ্ধ করে নরম করা হয়। তারপর এক রাত পানিতে ভিজিয়ে রাখা হয়। এরপর, নরম হওয়া ভুট্টার সঙ্গে লবণ, চর্বি, ঝোল ও নারকেল দুধ মিশিয়ে মাখা হয় যতক্ষণ না এটি রুটির মতো আকার পায়। পরে এই মাষার ছোট অংশ কলার পাতায় রাখা হয়, লম্বাটে আকারে গঠন করা হয়, ভালোভাবে মোড়ানো হয় এবং উভয় প্রান্তে বাঁধা হয়। পরে, এগুলো লবণ পানিতে সেদ্ধ করা হয়। সাধারণত, এটি লবণাক্ত কড মাছের স্টু সহ পরিবেশন করা হয়।  

## আধুনিক পুয়ের্তো রিকো
গুয়ানিমের মাষা প্রস্তুতির প্রক্রিয়া একই রয়ে গেছে। প্রথমে শুকনো ভুট্টার দানা সেদ্ধ করা হয়, তারপর এটি সারা রাত পানিতে ভিজিয়ে রাখা হয়। পরে, লবণ, চর্বি, ঝোল ও নারকেল দুধ মিশিয়ে ভালোভাবে মাখানো হয়। এরপর, ছোট অংশ কলার পাতায় রেখে লম্বাটে আকারে তৈরি করা হয়, মোড়ানো হয় এবং দুই প্রান্তে বাঁধা হয়। পরে, এগুলো লবণ পানিতে সেদ্ধ করা হয় এবং সাধারণত লবণাক্ত কড মাছের স্টু সহ পরিবেশন করা হয়।  

*গুয়ানিমে ডে প্লাতানো*তে ভুট্টার পরিবর্তে কাঁচা কলা ব্যবহার করা হয়, তবে অন্যান্য উপকরণ একই থাকে। *গুয়ানিমে দুলসেস* মিষ্টি স্বাদের হয়। এটি মিষ্টি কলা, ভুট্টার আটা, দুধ, নারকেল দুধ, কিশমিশ, ভ্যানিলা, আনি সীড, মধু বা গুড় দিয়ে তৈরি করা হয়। এছাড়া, একটি কাসাভা সংস্করণও আছে, যা "রুসিয়াও দে ইউকা" নামে পরিচিত এবং এটি গ্রিলে ভাপানো করা হয়।

## আরও দেখুন

* ক্যারিবিয়ান রন্ধনপ্রণালী
* হাল্লাকা
* প্যাস্টেল
* তামালেস

## তথ্যসূত্র

বিষয়শ্রেণী:পুরভরা খাবার
বিষয়শ্রেণী:পুয়ের্তো রিকীয় রন্ধনশৈলী
কাচিন রন্ধনশৈলী

**কাচিন রন্ধনশৈলী** কাচিনল্যান্ড এলাকা অর্থাৎ মিয়ানমারের উত্তরাঞ্চল সহ চীন এবং অরুণাচল প্রদেশের কিছু অংশ থেকে উদ্ভূত। এটি কাচিন জনগোষ্ঠীর সঙ্গে সম্পর্কিত। কাচিনল্যান্ডের বাইরে, ইয়াঙ্গনে কাচিন রেস্তোঁরা খোলা হয়েছে, এবং কাচিন অভিবাসীরা এই রান্নাটি অন্যান্য দেশে নিয়ে গিয়েছে।

## খাবার

* শাত জাম একটি ভাতের পদ। এটি সেদ্ধ ভাত, মটর, গাজর, মাশরুম এবং ভাজা পেঁয়াজ দিয়ে তৈরি হয়। এতে মুরগি, শুকর বা গরুর মাংসও থাকতে পারে। এটি মিয়ানমার ভাষাভাষী এলাকায় কাচিন ডামবাউক (ကချင်‌ဒံပေါက်) হিসাবেও পরিচিত।
* শান হ্কাক মাটন মাংস, বেসিল, রসুন, আদা, লংকা এবং মরিচ মিশ্রিত একটি পদ।
* জাপ্তু একটি মশলাদার পার্শ্বপদ, মরিচ এবং রসুন দিয়ে তৈরি হয়। এর অনেক প্রকার আছে, যেমন শুকনো মাংস, মাছ, কলা ফুল, বা টমেটো যোগ করা।
* সি পা একটি সবজি তরকারি। চালের গুঁড়ো দিয়ে তৈরি হয়। সাধারণত ব্যবহার করা সবজি গুলির মধ্যে রয়েছে কুমড়ো, কুমড়োর পাতা, সরিষা, মাশরুম, ভিন্ন, লম্বা শিম এবং ফুলকপি।
* সিলু, একটি তরকারি। চালের গুঁড়ো, মুরগি, মরিচ, বেসিল, রসুন এবং মাচাং সি দিয়ে তৈরি হয়।
* বাঁশ কোড়ল লবণযুক্ত বা সংরক্ষিত হতে পারে, একটি সাধারণ পার্শ্বপদ।
* উ ফা, একটি সুস্বাদু মুরগির পোরিজ। ভাত, মুরগি, পানি, আদা, রসুন, লবণ থাকে। মুরগির সিজনিং পাউডার, ভাজা পেঁয়াজ এবং ধনে পাতা টপিং হিসেবে ব্যবহার হয়, সরষে আচার পার্শ্বপদ হিসেবে থাকে। এটি কাচিন মানুষদের জন্য একটি প্রচলিত পোরিজ, যা তারা কিছু গীর্জা সংক্রান্ত সমাবেশে খায়, কারণ এটি কম সময়ে একটি বড় দলের জন্য তৈরি করা সহজ। এছাড়াও, এই পদটি সাধারণত খাওয়া হয় যখন তারা অসুস্থ থাকে, কারণ তারা বিশ্বাস করে যে উ ফা তাদের রোগ থেকে সেরে উঠতে শক্তি দেয়।

## তথ্যসূত্র

বিষয়শ্রেণী:জাতিগোষ্ঠী অনুযায়ী রন্ধনশৈলী
রঘুনাথ মন্দির, আলংগিরি

**রঘুনাথ মন্দির** এগরা শহরে নিকট আলংগিরি গ্রামে অবস্থিত। এই মন্দিরটি ১৮১০ সালে দাস পরিবার কর্তৃক প্রতিষ্ঠা করা হয়েছিল। পরিবারের বাসভবনের প্রাচীর ঘেরা উঠোনের মধ্যে একটি উঁচু ভিত্তির উপর অবস্থিত, এই বিশাল নবরত্ন মন্দিরের তিন দিকে ত্রি-খিলানযুক্ত বারান্দা রয়েছে এবং প্রায় ৪০ ফুট উঁচু, যা এটিকে মেদিনীপুরের বৃহত্তম মন্দিরগুলির মধ্যে একটি করে তোলে।

## তথ্যসূত্র

বিষয়শ্রেণী:পশ্চিমবঙ্গের হিন্দু মন্দির
বেডরুম (চলচ্চিত্র)

***বেডরুম***  ২০১২ সালে মুক্তিপ্রাপ্ত মৈনাক ভৌমিক পরিচালিত ভারতীয় বাংলা নাট্য ধর্মী ঘরানার পূর্ণদৈর্ঘ্য চলচ্চিত্র। *প্রধান চরিত্র ভূমিকায় অভিনয় করেছেন* আবীর চট্টোপাধ্যায়, রুদ্রনীল ঘোষ, ঊষসী চক্রবর্তী, পার্ণো মিত্র, পাওলি দাম, রাহুল বন্দ্যোপাধ্যায়, তনুশ্রী চক্রবর্তী, অনুব্রত বসু এবং অন্যান্য।

## অভিনয়শিল্পী
* রাহুল বন্দ্যোপাধ্যায়
* আবির চট্টোপাধ্যায়
* পাওলি দাম
* পার্ণো মিত্র
* ঊষসী চক্রবর্তী
* রুদ্রনীল ঘোষ
* তনুশ্রী চক্রবর্তী
* বিক্রম চট্টোপাধ্যায়

## সঙ্গীত
সুর ও সঙ্গীত পরিচালনা করেন রূপম ইসলাম ও এ্যালেন এও

## তথ্যসূত্র

## বহিঃসংযোগ
* 

বিষয়শ্রেণী:দাগ ক্রিয়েটিভ মিডিয়ার চলচ্চিত্র
বিষয়শ্রেণী:মৈনাক ভৌমিক পরিচালিত চলচ্চিত্র
রাহুল বন্দ্যোপাধ্যায়

**রাহুল বন্দ্যোপাধ্যায়** দ্বারা ব্যক্তির নাম বুঝায়
*রাহুল বন্দ্যোপাধ্যায় (অভিনেতা)  জন্ম: ১৬ অক্টোবর ১৯৮৩; একজন ভারতীয় টেলিভিশন ও চলচ্চিত্র অভিনেতা।
*রাহুল বন্দ্যোপাধ্যায় (তিরন্দাজ) ভারতীয় অলিম্পিক তীরন্দাজ।
মোহাম্মদ গুলরেজ

**মোহাম্মদ গুলরেজ** একজন আন্তর্জাতিক সম্পর্ক এবং বিশ্ব শাসন বিশেষজ্ঞ। তিনি ২২ জুন ২০২২ থেকে ২২ এপ্রিল ২০২৪ পর্যন্ত আলীগড় মুসলিম বিশ্ববিদ্যালয়ের প্রো-ভাইস চ্যান্সেলর হিসেবে দায়িত্ব পালন করেছেন। এর আগে, ২ এপ্রিল ২০২৩ তারিখে, অধ্যাপক গুলরেজ আলিগড় মুসলিম বিশ্ববিদ্যালয়ের ভারপ্রাপ্ত উপাচার্য হিসেবে দায়িত্ব গ্রহণ করেন এবং ২২ এপ্রিল ২০২৪ পর্যন্ত সেখানে দায়িত্ব পালন করেন। তিনি আলিগড় মুসলিম বিশ্ববিদ্যালয়ের আন্তর্জাতিক স্টাডিজ অনুষদের ডিন, দক্ষিণ আফ্রিকান ও ব্রাজিলিয়ান স্টাডিজ সেন্টারের পরিচালক এবং সংঘাত সমাধান ও শান্তি অধ্যয়ন কর্মসূচির সমন্বয়কারী হিসেবেও দায়িত্ব পালন করেছেন। অধ্যাপক গুলরেজ জুলাই ২০১৭ থেকে ডিসেম্বর ২০১৭ পর্যন্ত শ্রীলঙ্কার কলম্বো বিশ্ববিদ্যালয়ের ইন্ডিয়ান চেয়ার হিসেবে ৬ মাসের জন্য ভারত সরকারের বিদেশ মন্ত্রকের ইন্ডিয়ান কাউন্সিল ফর কালচারাল রিলেশনস থেকে ডেপুটেশনে ছিলেন। ১৯৯৯ সালের জানুয়ারী থেকে ২০০৪ সালের জানুয়ারী পর্যন্ত, তিনি মধ্য আফ্রিকার রুয়ান্ডা জাতীয় বিশ্ববিদ্যালয়ের রাজনৈতিক ও প্রশাসনিক বিজ্ঞান বিভাগের ভিজিটিং ফ্যাকাল্টি হিসেবে কাজ করেন। অধ্যাপক গুলরেজ সরকারের দারিদ্র্য হ্রাস কৌশলপত্র (PRSP) প্রকল্পের সুশাসন (উপাদান) পরামর্শদাতা/গবেষক ছিলেন। রুয়ান্ডার (২০০২)।অধ্যাপক গুলরেজ থাইল্যান্ডের ব্যাংককে অবস্থিত চুলালংকর্ন বিশ্ববিদ্যালয়ের এশিয়ান রিভিউ ইনস্টিটিউট অফ এশিয়ান স্টাডিজের আন্তর্জাতিক উপদেষ্টা বোর্ডেও রয়েছেন। তিনি উরুগুয়ের মন্টেভিডিওতে অবস্থিত এশিয়া প্যাসিফিক অবজারভেটরির একাডেমিক ফোরামের সদস্যও।তিনি কলম্বাস, ওহাইওর ওহিও স্টেট ইউনিভার্সিটির মার্শন সেন্টারের ফরেন পলিসি অ্যানালাইসিস প্রোগ্রাম এবং নিউ ইয়র্ক, মার্কিন যুক্তরাষ্ট্রের মুসলিম পলিটিক্স প্রজেক্টের কাউন্সিল অন ফরেন রিলেশনস প্রোগ্রামের সাথেও যুক্ত ছিলেন।

অধ্যাপক গুলরেজ বর্তমানে শান্তি প্রক্রিয়ার দ্বি-পাক্ষিক এবং বহু-পাক্ষিক উভয় দিকের উপর দৃষ্টি নিবদ্ধ করে আত্মবিশ্বাস তৈরির ব্যবস্থা নিয়ে কাজ করছেন।অধ্যাপক গুলরেজ মার্কিন যুক্তরাষ্ট্র, ইরান, পাকিস্তান, লিবিয়া, দক্ষিণ আফ্রিকা, থাইল্যান্ড, যুক্তরাজ্য, ঘানা, সেনেগাল, সৌদি আরব, শ্রীলঙ্কা, কিরগিজস্তান এবং কুয়েতে সেমিনার এবং কর্মশালায় অংশগ্রহণ করেছেন।

**২০২২ সালের** জন্য **এডু র‍্যাঙ্ক** কর্তৃক **<nowiki/>'আলিগড় মুসলিম বিশ্ববিদ্যালয়ের ১০০ জন উল্লেখযোগ্য প্রাক্তন ছাত্রের**' তালিকায় **অধ্যাপক মোহাম্মদ গুলরেজকেও** নির্বাচিত করা হয়েছে।
বারবারা ক্যারেলাস

**বারবারা ক্যারেলাস** একজন লেখক, যৌন শিক্ষক, পরিবেশনা শিল্পী, এবং আমেরিকান কলেজ অফ সেক্সোলজিস্ট দ্বারা স্বীকৃত ও প্রত্যয়িত যৌন বিশেষজ্ঞ।  তিনি এমন কর্মশালা পরিচালনা করেন যেখানে অংশগ্রহণকারীরা যৌনতাকে একটি হলিজম পদ্ধতির মাধ্যমে অন্বেষণ করেন যার মধ্যে রয়েছে যৌন শ্বাস-প্রশ্বাসের অনুশীলন এবং তন্ত্রের মতো অনুশীলন, এবং তিনি নিউ ইয়র্ক সিটির যৌন জাদুঘর, ভাসার কলেজ, বার্নার্ড কলেজ এবং শিকাগো আর্ট ইনস্টিটিউট সহ বিভিন্ন প্রতিষ্ঠানে বক্তৃতা দিয়েছেন।  তিনি তার "শ্বাস ও শক্তির রাগমোচন" কৌশলের জন্য পরিচিত, যা তিনি বলেন "আপনার কল্পনা এবং আপনার শ্বাস ব্যবহার করে আপনি যে রাগমোচন উত্তেজনা অনুভব করতে পারেন"।  এইডস মহামারীর তুঙ্গে থাকাকালীন ক্যারেলাস এই কৌশলটি শিখেছিলেন, যাতে শারীরিক সংস্পর্শ ছাড়াই মানুষ যৌন উত্তেজনা লাভ করতে পারে।  তিনি বলেন, এই ধরনের কৌশলগুলি "মানুষকে আরও নিরাপদ যৌনতার বিকল্পগুলি" দেওয়ার একটি উপায় প্রদান করে। 

ক্যারেলাস ১৯৯০-এর দশকে পাঁচ বছর অস্ট্রেলিয়ায় কাটিয়েছেন  কিন্তু বর্তমানে তিনি নিউ ইয়র্ক সিটিতে তার সঙ্গী কেট বোর্নস্টেইনের সাথে থাকেন। ২০১০ সালে, তিনি কানাডীয় টেলিভিশন অনুষ্ঠান "সেক্স ম্যাটার্স", এবং টিএলসি অনুষ্ঠান *স্ট্রেঞ্জ সেক্সে* উপস্থিত হয়েছিলেন। 

২০১৬ সালের নভেম্বরে, ক্যারেলাসকে কয়েক দশক ধরে যৌনতার ক্ষেত্রে অবদানের জন্য লন্ডন ভিত্তিক সেক্সুয়াল ফ্রিডম অ্যাওয়ার্ড পুরস্কারে সম্মানসূচক আজীবন সম্মাননা পুরস্কার দেওয়া হয়েছিল। 

## প্রভাব ও কৌশল
১৯৮০-এর দশকের শেষের দিকে, বারবারা ক্যারেলাস অ্যানি স্প্রিঙ্কল এবং লিন্ডা মন্টানোর সাথে *সেক্রেড সেক্স* কর্মশালায় শেখানো শুরু করেন।  ক্যারেলাস বলেন যে তন্ত্র বিভিন্ন যৌন অনুশীলনের মধ্যে একটি সেতু হতে পারে এবং তিনি এটিকে "নব্য-তন্ত্র" বলে অভিহিত করেন।  তিনি বিশেষভাবে তার সেক্রেড সেক্স মার্কাটি তৈরি করেছেন যাতে তন্ত্রকে এমন লোকেদের কাছে প্রবেশযোগ্য করে তুলতে চান যারা এই ধরনের যৌনতা থেকে "বঞ্চিত বোধ করেন", যেমন ট্রান্সসেক্সুয়াল এবং ট্রান্সজেন্ডার ব্যক্তিরা। ২০১৭ সালে, তিনি যৌন শিক্ষাবিদ জোসেফ ক্র্যামারের সাথে "ট্রান্সসেন্ডেন্ট বডিস—দ্য ইরোটিক ওয়াকেনিং ম্যাসাজ ফর ট্রান্স অ্যান্ড জেন্ডার নন-কনফর্মিং বডিস" চলচ্চিত্রটি তৈরি করতে সহযোগিতা করেন।  তিনি নিয়মিতভাবে এলজিবিডিকিউ এবং বিডিএসএম সম্প্রদায়ের সাথে কাজ করেছেন।  তিনি মনে করেন যে শ্বাস-প্রশ্বাস এবং কণ্ঠস্বর যৌনতা উপভোগ করার মূল চাবিকাঠি, এবং অনেক মানুষ সাংস্কৃতিকভাবে এটি করতে নিরুৎসাহিত হয় কারণ তারা প্রথমবার কামুক হতে শিখছে। 

## বই
* *লাক্সারিয়াস লাভিং: তান্ত্রিক ইন্সপিরেশন্স ফর পেশন অ্যান্ড প্লেজার*, ২০০৬, 
* *আরবান* *তন্ত্র: সেক্রেড সেক্স ফর দ্য টুয়েন্টি ফার্স্ট সেঞ্চুরি*, ২০০৭, 
* *আরবান তন্ত্র অ্যাসেনশিয়াল: আ বেডসাইড গাইড টু ইরোটিক ম্যাসাজ, কনসিয়াস ব্রেথ অ্যান্ড সেক্রেড সেক্স*, ২০১১, 
* *এক্সট্যাসি ইস নেসেসারি: আ প্র্যাকটিক্যাল গাইড*, ২০১২, 

## আরো দেখুন
* যৌন ম্যাজিক

## তথ্যসূত্র

## বহিঃসংযোগ
* বারবারা ক্যারেলাসের ওয়েবসাইট

বিষয়শ্রেণী:২১শ শতাব্দীর মার্কিন নারী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মার্কিন যৌন শিক্ষাবিদ
বিষয়শ্রেণী:মার্কিন লেখিকা
বিষয়শ্রেণী:জীবিত ব্যক্তি
জয়নুদ্দিন (কবি)

**জয়নুদ্দিন** (  : জৈনুদ্দীন
বা  ) ছিলেন পঞ্চদশ শতাব্দীর একজন মধ্যযুগীয় বাঙালি কবি। তিনি যুবরাজ ইউসুফ খানের পৃষ্ঠপোষকতায় ছিলেন, যিনি পরবর্তীতে বাংলার সুলতান হয়েছিলেন। 

## তথ্য সূত্র

বিষয়শ্রেণী:Articles containing Bengali-language text
বিষয়শ্রেণী:CS1 Bengali-language sources (bn)
কেটি মার্টিন

**কেটি জেন মার্টিন** (জন্ম: ৭ ফেব্রুয়ারি ১৯৮৫) হলেন একজন নিউজিল্যান্ডীয় ক্রিকেট ভাষ্যকার এবং প্রাক্তন ক্রিকেটার যিনি উইকেট-রক্ষক এবং ডানহাতি ব্যাটসম্যান হিসাবে খেলেছেন। তিনি ২০০৩ থেকে ২০২২ সালের মধ্যে নিউজিল্যান্ডের হয়ে একটি টেস্ট ম্যাচ, ১০৩টি একদিনের আন্তর্জাতিক এবং ৯৫টি টুয়েন্টি২০ আন্তর্জাতিক ম্যাচ খেলেছেন। ঘরোয়া ক্রিকেটে ওতাগো এবং মেলবোর্ন স্টার্সের পক্ষের হয়েও খেলেছেন।

## প্রারম্ভিক জীবন
মার্টিন ১৯৮৫ সালের ৭ ফেব্রুয়ারি ডুনেডিনে জন্মগ্রহণ করেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডুনেডিন থেকে আগত ক্রিকেটার
বিষয়শ্রেণী:নিউজিল্যান্ডীয় নারী ক্রিকেটার
বিষয়শ্রেণী:নিউজিল্যান্ডের নারী টেস্ট ক্রিকেটার
বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:নিউজিল্যান্ডীয় ক্রিকেট ধারাভাষ্যকার
বিষয়শ্রেণী:নারী ক্রিকেট ধারাভাষ্যকার
বিষয়শ্রেণী:ওতাগো স্পার্কসের ক্রিকেটার
বিষয়শ্রেণী:মেলবোর্ন স্টার্সের (ডব্লিউবিবিএল) ক্রিকেটার
অ্যানা অরান্তেস

**অ্যানা অরান্তেস রুইজ** (গ্রানাডা, স্পেন, ৬ই ফেব্রুয়ারি, ১৯৩৭ - কুলার ভেগা, ১৭ই ডিসেম্বর, ১৯৯৭) ছিলেন একজন স্প্যানিশ মহিলা যিনি লিঙ্গ সহিংসতার শিকার ছিলেন। একটি টেলিভিশন অনুষ্ঠানে তাঁর সাক্ষ্য প্রচারের পর, ১৯৯৭ সালের ১৭ই ডিসেম্বর তারিখে ৬০ বছর বয়সে তাঁর প্রাক্তন স্বামী হোসে পারেজো আভিভার তাঁকে হত্যা করেন। তাঁর মৃত্যু লিঙ্গ সহিংসতা সম্পর্কে জাতীয়ভাবে সমালোচনার জন্ম দেয় এবং ফলস্বরূপ, স্পেনের ফৌজদারি আইনে লিঙ্গ এবং পারিবারিক সহিংসতার বিরুদ্ধে আইনি সুরক্ষা যুক্ত করা হয়।

বিয়ের পরপরই হোসে পারেজো অরান্তেসের ওপর নির্যাতন শুরু করেন এবং পরবর্তী ৪০ বছর ধরে এই আচরণ আরও তীব্র হয়ে ওঠে। যদিও তিনি পালিয়ে যাওয়ার চেষ্টা করেছিলেন এবং স্বামীর বিরুদ্ধে পুলিশে অভিযোগ করেছিলেন, তবুও স্পেনে, এমনকি ইউরোপের অন্যান্য অংশেও পারিবারিক সহিংসতার শিকারদের সুরক্ষার জন্য কোনও আইন ছিল না। বছরের পর বছর চেষ্টা করার পর, অবশেষে ১৯৯৬ সালে তাঁদের বিবাহবিচ্ছেদ মঞ্জুর হয়।

বিবাহবিচ্ছেদের এক বছর পর, ১৯৯৭ সালের ৪ঠা ডিসেম্বর, তিনি *দে তারদে এন তারদে* টেলিভিশন অনুষ্ঠানে উপস্থিত হয়েছিলেন। তাঁর ৪০ বছরের দাম্পত্য জীবনে তিনি এবং তাঁর সন্তানরা যে সহিংসতা ও যৌন নির্যাতনের শিকার হয়েছিলেন, তার বর্ণনা করেছিলেন। তাঁর শারীরিক ও মানসিক নির্যাতনের উদাহরণগুলির মধ্যে রয়েছে অন্য কোনও পুরুষ তাঁর দিকে তাকালে তাঁকে শাস্তি দেওয়া, তাঁকে তাঁর পরিবার থেকে বিচ্ছিন্ন করা, তাঁর ভাইবোনদের বিয়েতে যোগদান থেকে বিরত রাখা, নিজের মেয়েদের অনুপযুক্তভাবে স্পর্শ করা এবং প্রচণ্ডভাবে মারধর করে প্রায় মেরে ফেলা। তিনি বর্ণনা করেছেন যে কিভাবে তিনি অনেক বার পুলিশের কাছে গিয়েছিলেন এবং ১৯৮১ সালে বিবাহবিচ্ছেদ বৈধ হওয়ার পর বিচ্ছেদ নেওয়ার চেষ্টা করেছিলেন, কিন্তু কোনও সাফল্য পাননি। ১৯৯৬ সালে যখন অবশেষে বিচ্ছেদ মঞ্জুর করা হয়, তখনও তাঁকে তাঁর স্বামীর সাথে একই বাড়িতে থাকতে বাধ্য করা হয়।

এই সাক্ষাৎকারের ১৩ দিন পর, অরান্তেসকে মৃত অবস্থায় পাওয়া যায়, তাঁর প্রাক্তন স্বামী তাঁকে মারধর ক'রে, চেয়ারে বেঁধে রেখে জীবন্ত পুড়িয়ে ফেলেন। তাঁর হত্যার ভয়াবহ প্রকৃতি, বিশেষ করে তাঁর আবেগগতভাবে শক্তিশালী সাক্ষাৎকারের পরেই, দেশের মানুষকে ক্ষুব্ধ করে তোলে এবং গার্হস্থ্য সহিংসতার শিকারদের সুরক্ষার আহ্বান জানাতে স্পেন জুড়ে সমাবেশ শুরু হয়ে যায়। রক্ষণশীল সরকার এই সমাবেশগুলিকে বাতিল করে দেয়, অরান্তেসের ঘটনাকে একটি "বিচ্ছিন্ন" ঘটনা হিসাবে বর্ণনা করে। এই দাবিকে চ্যালেঞ্জ জানাতে, সমিতিগুলি পারিবারিক সহিংসতার ব্যাপকতা সম্পর্কে প্রমাণ এবং পরিসংখ্যান নথিভুক্ত করতে শুরু করে। ২০০৪ সালেই প্রধানমন্ত্রী হোসে লুইস রদ্রিগেজ জাপাটেরো স্পেনের প্রথম পারিবারিক ও লিঙ্গ সহিংসতা রোধে আইন প্রণয়ন করেন। অতি-ডানপন্থী ভক্স পার্টি তখন থেকে ক্রমবর্ধমানভাবে এই আইনগুলি বাতিলের জন্য চাপ দিচ্ছিল।

প্রাক্তন স্ত্রীকে হত্যার দায়ে পারেজোকে ১৭ বছরের কারাদণ্ড দেওয়া হয়েছিল। তবে, হত্যার সাত বছর পর, ২০০৪ সালের ১৭ই নভেম্বর, জেলে হৃৎপেশীর রক্তাভাবে আক্রান্ত হয়ে গ্রানাডার রুইজ ডি আলদা হাসপাতালে হোসে পারেজো মারা যান।

১৯৯৭ সালে স্পেনে পারিবারিক নির্যাতন-সম্পর্কিত হত্যাকাণ্ডের ৫৯তম শিকার ছিলেন অরান্তেস।

অরান্তেসের ছেলেরাও দাবি করেছেযে তারা পারেজোর দ্বারা নির্যাতিত।

## তথ্যসূত্র

বিষয়শ্রেণী:স্পেনে নারীর প্রতি সহিংসতা
বিষয়শ্রেণী:বৈবাহিক ধর্ষণ
বিষয়শ্রেণী:খুনের শিকার নারী
বিষয়শ্রেণী:১৯৯৭-এ মৃত্যু
বিষয়শ্রেণী:১৯৩৭-এ জন্ম
বীণা বন্দ্যোপাধ্যায়

**বীণা বন্দ্যোপাধ্যায়** (জন্ম: ১৯ ফেব্রুয়ারি ১৯৫৩), যিনি **বীণা**  নামেও পরিচিত একজন ভারতীয় অভিনেত্রী যিনি মূলত বাংলা এবং হিন্দি চলচ্চিত্র এবং টেলিভিশন জগতের সাথে যুক্ত।

## জীবনী
বীণা ব্যানার্জি ১৯৪৩ সালের ১৯ ফেব্রুয়ারি চলচ্চিত্র অভিনেতা প্রদীপ কুমারের (১৯২৫-২০০১) ঘরে জন্মগ্রহণ করেন। তার পূর্বনাম ছিল বীণা বটব্যাল। তিনি অভিনেতা ও চলচ্চিত্র পরিচালক *অজয় বিশ্বাসকে* (১৯৪৭-১৯৯৫) বিয়ে করেছিলেন, কিন্তু পরে তারা আলাদা হয়ে যান।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2024)">তথ্যসূত্র প্রয়োজন</span>]]* &#x5D; তাদের এক ছেলে আছে যার নাম সিদ্ধার্থ ব্যানার্জি। সিদ্ধার্থ সাজিদ খানের সহকারী পরিচালক হিসেবে *[[হাউজফুল ২|হাউসফুল ২]]* (২০১২) এবং *হিম্মতওয়ালা* (২০১৩) এই দুটি ছবিতে কাজ করেছে।

## চলচ্চিত্র তালিকা

## টেলিভিশন

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর বাঙালি
বিষয়শ্রেণী:জীবিত ব্যক্তি
বিষয়শ্রেণী:১৯৪৩-এ জন্ম
সাঁজোয়া রেল

**সাঁজোয়া রেল** বা **আর্মাড ট্রেন** হলো একটি রেলওয়ে ট্রেন, যেটি মজবুত ধাতব বর্ম দিয়ে সুরক্ষিত থাকে এবং প্রায়ই এতে মারাত্মক কামান, মেশিনগান, ও অটোক্যানন বসানো রেলবগি থাকে। কিছু ট্রেনে ছিদ্রও থাকত যেখান দিয়ে ভেতর থেকে হাতিয়ার চালানো যেত, বিশেষ করে প্রাথমিক সাঁজোয়া ট্রেনগুলোতে। এগুলো মূলত ১৯শ শতকের শেষ ভাগ এবং ২০শ শতকের শুরুর দিকে ব্যবহৃত হতো, যখন অল্প সময়ে বিপুল অস্ত্রশক্তি এক স্থান থেকে আরেক স্থানে পৌঁছে দেওয়ার অভিনব উপায় হিসেবে এগুলো ব্যবহৃত হতো।

পরবর্তী সময়ে অধিকাংশ দেশ এই ট্রেনগুলোর ব্যবহার বন্ধ করে দেয়, কারণ সড়কযান অনেক বেশি শক্তিশালী ও নমনীয় হয়ে ওঠে, রেলপথ সহজেই নাশকতা বা আকাশ থেকে হামলার শিকার হতো, এবং বিমান পরিবহন অস্ত্রশক্তি স্থানান্তরের আরও নমনীয় উপায় হিসেবে আবির্ভূত হয়। তবে ২০শ শতকের শেষভাগ এবং ২১শ শতকের শুরুতে কিছু ক্ষেত্রে এগুলোর ব্যবহার হয়েছে। রাশিয়া দ্বিতীয় চেচেন যুদ্ধ (১৯৯৯–২০০৯) এবং ইউক্রেনে আক্রমণ (২০২২–বর্তমান) চলাকালীন কিছু স্বল্প প্রস্তুত সাঁজোয়া ট্রেন ব্যবহার করেছে।

সাঁজোয়া ট্রেন ঐতিহাসিকভাবে একটি যুদ্ধযন্ত্র হিসেবেই ব্যবহৃত হতো, যাতে কামানের মতো ভারী অস্ত্র থাকত। একটি ব্যতিক্রম ছিল যুক্তরাষ্ট্রের "হোয়াইট ট্রেন", যা ছিল জ্বালানি বিভাগের পারমাণবিক অস্ত্র পরিবহনের জন্য ব্যবহৃত ট্রেন; এটি সাঁজোয়া ছিল এবং সশস্ত্র নিরাপত্তাকর্মীরা পাহারা দিতেন।

## তথ্যসূত্র

বিষয়শ্রেণী:মার্কিন উদ্ভাবন
জাতীয় ছাত্র সমাজ

**জাতীয় ছাত্র সমাজ** জাতীয় ছাত্র সমাজ হল জাতীয় পার্টি (এরশাদ) -এর ছাত্র সংগঠন।  এটি ১৯৮৩ সালে প্রতিষ্ঠিত হয়েছিল। এবং প্রতিষ্ঠিত করেন হুসেইন মুহাম্মদ এরশাদ.

## ইতিহাস
১৯৮৩ সালের ২৭শে মার্চ, হুসেইন মুহাম্মদ এরশাদ অস্ত্র নামিয়ে কলম ধরো, শিক্ষা প্রতিষ্ঠান মুক্ত করো এই স্লোগান নিয়ে *নতুন বাংলা ছাত্র সমাজ* নামে একটি ছাত্র সংগঠন প্রতিষ্ঠা করেন এবং রফিকুল হক হাফিজকে সংগঠনের আহ্বায়ক নিযুক্ত করা হয়। এরপর সাজ্জাদ হোসেন-শাজাহান সাজু কমিটির সিদ্ধান্তে সংগঠনটি জাতীয় ছাত্র সমাজ নামে পরিচিত হয়। তবে, রাজনৈতিকভাবে এখনও কিছু ছাত্র এটিকে সংগ্রামী ছাত্র সমাজ হিসেবে স্বীকৃতি দেয়। এরপর আদনান আখতার এবং সারোয়ার হোসেন টিটুর কমিটি সংগঠনটির নাম পরিবর্তন করে জাতীয় ছাত্র সমাজ রাখার সিদ্ধান্ত নেয়।  ছাত্র সমাজের নাম পরিবর্তন ১৯৮৪ সালে ঘটে এবং প্রাথমিক গঠনে অনেক ছাত্রলীগ - ছাত্রদল সদস্য এই দলে যোগ দিয়েছিলেন। 

১৯৮৫ সালের ফেব্রুয়ারিতে, ছাত্র সংগ্রাম পরিষদের সাথে ছাত্র সমাজ সংঘর্ষে জড়িয়ে পড়ে, যার ফলে একজনের মৃত্যু হয়। 

১৯৯৮ সালে, জাতীয় ছাত্র সমাজ ১৯৯৮ সালের বাংলাদেশের বন্যার সময় মানবিক সহায়তায় ভূমিকা পালন করে এবং একই বছর, জাতীয় ছাত্র সমাজ ঢাকা বিশ্ববিদ্যালয়ের শিক্ষার্থীদের ফি বৃদ্ধির বিরুদ্ধে প্রতিবাদ করে এবং কাছাকাছি শিশুদের মানবিক ও অন্যান্য ধরণের সহায়তা প্রদান করে। 

২০০৪ সালের ১২ জুলাই, ভোলায় ছাত্রসমাজ ও ইসলামী ছাত্রশিবিরের মধ্যে সংঘর্ষে ২০ জন আহত হয়। 

২০১৫ সালের নভেম্বরে, ছাত্র সমাজের সিলেট জেলা শাখার নবগঠিত আহ্বায়ক কমিটি প্রত্যাখ্যান করা হয়। 

২০১৯ সালের ডিসেম্বরে, জিএম কাদের কর্তৃক ছাত্র সমাজের ২৫১ সদস্যের একটি পূর্ণাঙ্গ কমিটি অনুমোদন করা হয়। 

২০২২ সালের এপ্রিলে, ছাত্র সমাজের ঢাকা বিশ্ববিদ্যালয় বিভাগের একটি আংশিক কমিটি ঘোষণা করা হয়। 

১৬ মার্চ ২০২৩ তারিখে, ছাত্র সমাজের ১৫১ সদস্যের একটি নতুন কেন্দ্রীয় কমিটি ঘোষণা করা হয়। 

২০২৩ সালের মার্চ মাসে, ছাত্র সমাজের অফিসিয়াল ওয়েবসাইট চালু করা হয়। 

২০২৪ সালের জুলাই মাসে, ছাত্র সমাজ ২০২৪ সালের বাংলাদেশ কোটা সংস্কার আন্দোলনের প্রতি সমর্থন প্রকাশ করে এবং ছাত্রলীগ কর্তৃক ছাত্র বিক্ষোভকারীদের উপর হামলার নিন্দা জানায়। 

২৮ জুলাই ২০২৪ তারিখে, ছাত্র সমাজ আবারও ছাত্র বিক্ষোভকারীদের উপর আক্রমণ এবং হয়রানির নিন্দা জানায়। 

২০২৪ সালের অক্টোবরে, জাতীয় পার্টি-ছাত্র সমাজের সদস্যরা রংপুরে হাসনাত আবদুল্লাহ এবং সরজিস আলমকে ব্যক্তিগতভাবে অবাঞ্ছিত ঘোষণা করে প্রতিবাদ করে, এরপর শিক্ষার্থীরা পাল্টা বিক্ষোভ করে। 

১৬ অক্টোবর ২০২৪ তারিখে ছাত্রসমাজের সভাপতি মোঃ আল-মামুন এবং সাধারণ সম্পাদক আশরাফুল ইসলাম খান পদত্যাগ করেন। 

## বিতর্ক
এরশাদের শাসনামলে ছাত্র সমাজ এরশাদ বিরোধী বিক্ষোভকারীদের দমন ও সংঘর্ষের অভিযোগে অভিযুক্ত হয়েছিল, যার ফলে কয়েকটি শিক্ষা প্রতিষ্ঠানে ছাত্র সমাজ নিষিদ্ধ করা হয়েছিল।

## তথ্যসূত্র

বিষয়শ্রেণী:বাংলাদেশের রাজনৈতিক দলের ছাত্র শাখা
বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:জাতীয় পার্টি (এরশাদ)
কোমি রন্ধনশৈলী

**কোমি রন্ধনশৈলী** কোমি প্রজাতন্ত্র এবং কোমি জনগণের খাবার নিয়ে গঠিত, যা স্থানীয় উপাদানের বিস্তৃত ব্যবহারের মাধ্যমে চিহ্নিত হয়।

উত্তর ও দক্ষিণ অঞ্চলের কোমিদের খাদ্যাভ্যাসে উল্লেখযোগ্য পার্থক্য রয়েছে। উত্তরাঞ্চলের হরিণ পালনের ও শিকারি এলাকায় দৈনিক মাংস খাওয়া হয়, তবে কৃষিপ্রধান দক্ষিণে তা সাধারণ নয়। দক্ষিণে সাধারণত মাছ খাওয়া হয়, কিন্তু শূকর ও হাঁস-মুরগির মাংস তুলনামূলকভাবে কম খাওয়া হয়।

কোমি নারীরা পারিবারিক উৎসব উপলক্ষে মাছের পাই () তৈরি করেন। প্রতি বছর জুন মাসের শেষ রবিবার পেচোরা রায়নের বিজোভায়া গ্রামে মাছের পাই উৎসব () অনুষ্ঠিত হয়।

## তথ্যসূত্র

বিষয়শ্রেণী:রুশ রন্ধনশৈলী
বিষয়শ্রেণী:কোমি প্রজাতন্ত্র
চুনীলাল বসু (গৃহীভক্ত)

**চুনীলাল বসু** ( ১৮৪৯ – ৩০ মে ১৯৩৬ ) ছিলেন শ্রীরামকৃষ্ণ পরমহংসদেবের একজন গৃহী ভক্ত।  স্বামী বিবেকানন্দ তাকে **নারায়ণ** নামে ডাকতেন।

## জন্ম ও শিক্ষা জীবন
চুনীলাল বসুর জন্ম ব্রিটিশ ভারতের উত্তর কলকাতার বাগবাজারের ৫৮-বি রামকান্ত বসু স্টীটের তার পৈতৃক বাড়িতে।  তার বিদ্যালয়ের পড়াশোনা কলকাতার হিন্দু স্কুলে। তিনি কলকাতা কর্পোরেশনে চাকরি করতেন।  সাধুর দর্শনলাভের জন্য ১৮৬১ খ্রিস্টাব্দের মার্চে দক্ষিণেশ্বরে যান এবং শ্রীরামকৃষ্ণের সাক্ষাত পান। 
চুনীলাল সেসময়ে যোগাভ্যাসজনিত কোন কারণে হাঁপানিতে কষ্ট পাচ্ছিলেন। শ্রীরামকৃষ্ণদেবের পরামর্শ/উপদেশ মত চলিয়া তিনি রোগ হতে মুক্তি পান। এতে রামকৃষ্ণদেবের প্রতি চুনীলালের প্রগাঢ় ভক্তি আরও বৃদ্ধি পায় এবং তিনি তাঁকে অবতার হিসাবে গণ্য করেন। প্রসঙ্গত, স্বামী বিবেকানন্দও ১৮৬১ খ্রিস্টাব্দে রামকৃষ্ণদেবের প্রথম সাক্ষাত পান। শ্রীরামকৃষ্ণও একবার বাগবাজারে চুনীলালের বাড়িতে যান এবং তাকে বীজমন্ত্র প্রদান করেন। ১৮৮৫ খ্রিস্টাব্দের জুলাই মাসে চুনীলাল মাহেশের রথযাত্রা উৎসবে রামকৃষ্ণদেবের সঙ্গী হন। ১৮৮৫ খ্রিস্টাব্দের ২৩ ডিসেম্বর শ্রীরামকৃষ্ণ শ্রীমকে উদ্দেশ্য করে বলেন— 
 
১৮৮৬ খ্রিস্টাব্দের ১ জানুয়ারি কাশীপুরে কল্পতরু উৎসবে চুনীলাল ঠাকুরের আশীর্বাদ ও বিশেষ কৃপালাভ করেন।

স্বামী বিবেকানন্দ স্নেহভরে চুনীলালকে *নারায়ণ* নামে ডাকতেন এবং প্রয়াণের এক সপ্তাহ আগে তার সঙ্গে সাক্ষাতও করেন। সে সময়ে দুগ্ধ পান করার সময় স্বামীজি চুনীলালের পুত্র অসীমকে বলেন তার অসুখ হল "মৃত্যু রোগ"। স্বামীজি অসীমকে আলমবাজার মঠে দীক্ষা দিয়েছিলেন। 

চুনীলাল পরবর্তীতে রামকৃষ্ণ মঠের সন্ন্যাসীদের সাথে ঘনিষ্ঠ সম্পর্ক রাখেন এবং মঠের নানা কাজে সহায়তা করেন। 
১৯৩৬ খ্রিস্টাব্দের ৩০ মে চুনীলাল বাগবাজারের বাড়িতেই শেষ নিঃশ্বাস ত্যাগ করেন। 

## তথ্যসূত্র

বিষয়শ্রেণী:১৮৪৯-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:রামকৃষ্ণের গৃহী শিষ্য
পিকার্দি রন্ধনপ্রণালী

থাম্ব
**পিকার্দি রন্ধনপ্রণালী** () ফ্রান্সের পিকার্দি অঞ্চল (যেখানে আইসন, ওয়াইজ এবং সোমের বিভিন্ন জেলা অন্তর্ভুক্ত) থেকে আগত খাবার এবং রন্ধনশৈলীর প্রতিনিধিত্ব করে। নর্ড-পা-ডে-কালে অঞ্চলের সাথে অনেক সাদৃশ্য থাকলেও (যেমন মারোয়েলস পনির), পিকার্দি রন্ধনপ্রণালী তার নিজস্ব বৈশিষ্ট্য বজায় রেখে অনেক আলাদা।

অঞ্চলে বিস্তৃত সবুজ চারণভূমির কারণে দুগ্ধজাত পণ্য স্থানীয় রন্ধনপ্রণালীতে গুরুত্বপূর্ণ ভূমিকা পালন করে। অনেক জনপ্রিয় খাবারে যেমন ফিসেল পিকার্ড, ফ্লামিশ ও পোয়ারো এবং তার্ত ও মারোয়েলস, প্রধান উপকরণ হিসেবে পনির, ক্রিম এবং দুধ ব্যবহার করা হয়।

পিকার্দি বিশেষভাবে সামুদ্রিক খাবারের জন্য বিখ্যাত না হলেও, রাগু এবং গ্রাটিন তৈরিতে ঝিনুক, চিংড়ি এবং মাছ সাধারণভাবে ব্যবহৃত হয়। অঞ্চলে হাঁস-মুরগি, শুকরের মাংস এবং গরুর মাংস প্রধান খাবার হিসেবে জনপ্রিয়, যা সাধারণত স্টু বা রোস্ট আকারে তৈরি করা হয়।
থাম্ব|মারোইলেস পনির
এই অঞ্চলের কিছু বিশেষ খাবারের মধ্যে রয়েছে মারোয়াল পনির, পিকার্দির শ্যাম্পেন এবং প্রেস সালেস দে লা বাই ল্যাম্ব। পিকার্দির দক্ষিণ অঞ্চলের বিশেষ খাবার যেমন পোমো, ক্যালভাদোস এবং ন্যুফশাতেল পনির এই অঞ্চলের বাইরেও পরিচিত। জনপ্রিয় চান্তিইলি ক্রিমও পিকার্দির চান্তিইলি অঞ্চল থেকে এসেছে।

## পণ্য ও খাবার
**প্রধান খাবার**

* আমিয়েন্স অ্যান্ডুইলেটস
* আমিয়েন্স বেইনেট
* বিস্টেক্স - এক ধরণের আলু টার্ট
* ক্যাঘুস-ওয়াইন বা সিডারে ব্রাইজড শুয়োরের মাংস এবং পেঁয়াজ
* ফিসেল পিকার্ড - মাশরুম ডক্সেল, পনির এবং ক্রিম দিয়ে ভরা স্যাভরি ক্রেপ
* ফ্লেমিচ অক্স পোয়ারো
* গ্র্যাটিন পিকার্ড
* নক্স ডু বিউভাইসিস-জেলিতে পার্সলে হ্যাম প্যাটে
* ল্যাপিন আউ সিড্রে-খরগোশ সিডারে ব্রাইজড এবং ক্রিমি সসের সাথে পরিবেশন করা হয়
* প্যাটে ডি ক্যানার্ড ডি ' অ্যামিয়েন্স-পিকার্দির জন্য নির্দিষ্ট এক ধরণের হাঁসের প্যাটে
* রিসোলস ডি কুসি
* স্যুপ ডেস হর্টিলনস

**পেস্ট্রি**

* কুগনট
* গ্যাটো বাটু
* গ্যালোপিন

**মাংস**

* গরুর মাংসের জন্য ধন্যবাদ
* অ্যাঙ্গাস গরুর মাংস

**মশলা**

* ভেষজ সেচেস দে লা বাই দে সোমে-সোমের স্থানীয় শুকনো বন্য ভেষজ মিশ্রণ
* হ্যালেনকোর্ট ক্যামেলিনা তেল
* জাফরান
* জাফরান সিডার ভিনেগার

**অ্যাপেরিটিফস**

* এপেরিটিফ ডি পিকার্দি ভার্টে
* ক্লারেট
* হাইপোক্রাস ফ্রেমবোয়েস-রাস্পবেরি স্বাদযুক্ত মশলাদার ওয়াইন
* মোরেটাম
* পিকার্দি পোয়ারেট
* হাইড্রোমেল মোলক্স

**ওয়াইন**

* পিকার্দি শ্যাম্পেন
* টেরামেসনিল সাদা এবং লাল ওয়াইন

**সাইডার**

* সিডর ডু পেইস ডি ব্রে পিকার্ড
* ভিমিউ সিডার
* থিয়েরাচ সিডার

**পনির**

* কথোপকথন
* বেলুয়েজ বিশ্ববিদ্যালয়ের ইতিহাস
* ডাউফিন
* ম্যানিক্যাম্প
* পেটিট গারবেরয়
* রোলট।
* টম ও ফোইন
* টমস ডি 'প্লেসিএর

## আরও দেখুন

* পিকার্দি অঞ্চল
* উত্তর-পাস-দে-ক্যালাইসের রন্ধনপ্রণালী ও বিশেষত্ব
* খাদ্য পোর্টাল

## তথ্যসূত্র


## সূত্র

* 
* 
বিষয়শ্রেণী:ফরাসি রন্ধনশৈলী
শাকারাপ

**শাকারাপ** বা **শাকারোব**  একটি সাধারণ সালাদ। এটি মধ্য এশিয়া থেকে উদ্ভূত। এটি মূলত পাতলা কাটা টমেটো ও পেঁয়াজ দিয়ে তৈরি হয়। এর সঙ্গে লবণ ও মরিচও যোগ করা হয়। এই সালাদটি বিশেষভাবে উজবেকিস্তান, কিরগিজস্তান এবং তাজিকিস্তানে জনপ্রিয়।
থাম্ব|202x202পিক্সেল|শাকরাপের প্লেট

## বৈচিত্র্য
শাকারাপের একটি বিকল্পের মধ্যে শসা রয়েছে।

## পরিবেশন
মধ্য এশিয়ায়, শাকারপ ঐতিহ্যগতভাবে পিলাফের সাথে পরিবেশন করা হয়।

## তথ্যসূত্র


বিষয়শ্রেণী:মধ্য এশীয় রন্ধনশৈলী
বিষয়শ্রেণী:সালাদ
সাইলেসিয়ান রন্ধনপ্রণালী

ডান|থাম্ব|রুলাডেন
ডান|থাম্ব|পোস্ত দানার কেক
ডান|থাম্ব|শ্লেসিসচেস হিমেলরিচ
**সাইলেসিয়ান রন্ধনপ্রণালী** সেন্ট্রাল ইউরোপের সাইলেসিয়া অঞ্চলের খাবার। এটি পোলিশ এবং জার্মান রান্নার একটি উপধারা এবং এটি প্রতিবেশী অঞ্চলের রান্নার প্রভাব এবং অনুরূপতা বহন করে।  এই রান্নাটি বিশেষভাবে পোস্ত দানা এবং ক্নোডেল (নডেল) পদের জন্য জনপ্রিয়।

## সিলেসীয় খাবারের তালিকা

* জিমলা - একটি ভালোভাবে সেঁকা রুটির রোল, যা মাঝখানে বিভক্ত থাকে এবং পোস্ত দানা দিয়ে সজ্জিত থাকে। এটি অস্ট্রিয়ান কাইসারসেমেল-এর সঙ্গে সাদৃশ্যপূর্ণ।
* ক্লুসকি স্লাঁস্কি/শ্লেসিশে কার্তফেলক্লোস (সাইলেসিয়ান ডামপ্লিং) - মশলাদার সসের সাথে পরিবেশন করা গোলাকার ডামপ্লিং, যা সিদ্ধ আলু, কাঁচা আলু কুচানো, একটি ডিম, কুচানো পেঁয়াজ, গমের আটা এবং আলুর আটা দিয়ে তৈরি হয়।
* শ্লেসিশেস হিমেলরাইখ/সিলেজিয়ান নেবো ("সাইলেসিয়ান হেভেন") - শুকনো ফল এবং মশলা দিয়ে পানিতে সেঁকা শুকনো শুয়োরের মাংসের একটি ডিশ।
* রোলাডা জ মড্রু কপুস্তু (রোলাডেন উইথ রেড ক্যাবেজ) - শ্রেষ্ঠমানের গরুর মাংসের রোল, যা আচারের শাকসবজি, হ্যাম, এবং মশলা দিয়ে ভরা থাকে। এটি সর্বদা রেড ক্যাবেজের সঙ্গে পরিবেশন করা হয় (ভাজা বেকন, তাজা পেঁয়াজ এবং মসলাযুক্ত পিপড়ে দিয়ে)। ঐতিহ্যগতভাবে, এটি ক্লুসকি স্লাঁস্কির সঙ্গে রবিবারের নৈশভোজে খাওয়া হয়।
* শালোট - সিদ্ধ আলু ও গাজর, মটর, হ্যাম, বিভিন্ন সসেজ, আচারযুক্ত মাছ, সিদ্ধ ডিম দিয়ে তৈরি একটি সালাদ, যা অলিভ অয়েল বা মেয়োনিজ দিয়ে সিজন করা হয়।
* কাশাঙ্কা/ক্রুপনিয়োক/গ্রুটসভার্স্ট - একটি ধরনের রক্ত সসেজ, যা কাশা এবং পশুর রক্ত দিয়ে তৈরি হয়।
* ঝিমলক - ক্রুপনিয়োকের মতো, কিন্তু কাশার বদলে রুটি (ঝিমলা) ব্যবহার করা হয়।
* ওডজিওনকা/ব্রোটসুপ্পে - রসুন এবং শুকনো রাই রুটির টুকরো দিয়ে তৈরি একটি স্যুপ।
* সিয়েমেনিওটকা/হ্যানফসুপ্পে - হেম্প সীড দিয়ে তৈরি স্যুপ, যা একটি প্রধান ক্রিসমাস ইভের খাবার।
* কনিশা - মাংস এবং বাঁধাকপির সঙ্গে পূর্ণ পিটা রুটি।
* মোচকা/মোটশকা/লেবকুচেনসসস/পোল্নিশ সস - একটি ঐতিহ্যবাহী ক্রিসমাস ইভের মিষ্টি, এর প্রধান উপাদানগুলো হলো আদা কুকি এক্সট্র্যাক্ট, বাদাম এবং শুকনো ফল, স্ট্রবেরি কমপোট, এবং বাদাম।
* মাকওকি/মোহনপিলেন - ঐতিহ্যবাহী ক্রিসমাস ইভের মিষ্টি, যা সূক্ষ্ম মশলা পপি বীজ, কিসমিস, বাদাম, মিষ্টি ফলের খোসা, মধু, চিনি, এবং পুডিং দিয়ে তৈরি, এবং রাম দিয়ে সিজন করা হয়।
* হাউস্কিজা - শক্তভাবে স্বাদযুক্ত, বাড়িতে তৈরি পনির, যা কড়াইফুলের বীজ দিয়ে তৈরি হয়।
* কোপালনিওকি - চিনি, অ্যানিস তেল এবং সেন্ট জনের ঘাস, মেলিসা, এবং পিপারমিন্টের নির্যাস দিয়ে তৈরি শক্ত মিষ্টি, এর কালো রঙ আসে চারকোল ফুড ডাই থেকে।
* স্ট্রেউসেলকুচেন/কোলোক স্লাঁস্কি - মিষ্টি মিহি ঝরঝরে উপকরণ দিয়ে আচ্ছাদিত খামির রুটি।
* লিগনিটজার বম্বে/বোম্বা লেগনিচনো - ছোট চকোলেট-আচ্ছাদিত আদা কুকি কেক, যা মারজিপান এবং ফল বা বাদাম দিয়ে ভর্তি থাকে। এটি ঐতিহাসিকভাবে লেগনিটজ (লিগনিটজ) এর একটি বিশেষত্ব।

## তথ্যসূত্র
লিখটেনস্টাইনের রন্ধনপ্রণালী

থাম্ব|230x230পিক্সেল|অ্যালেক
**লিখটেনস্টাইনের রন্ধনপ্রণালী** হলো লিখটেনস্টাইনের ঐতিহ্যবাহী খাবারের ধরন। এটি বৈচিত্র্যময় এবং এর পার্শ্ববর্তী দেশ সুইজারল্যান্ড ও অস্ট্রিয়ার রন্ধনপ্রণালীর দ্বারা প্রভাবিত। এটি মূলত মধ্য ইউরোপীয় রন্ধনপ্রণালীর অংশ।  

লিখটেনস্টাইনের রন্ধনপ্রণালীতে পনির ও স্যুপ গুরুত্বপূর্ণ ভূমিকা পালন করে। দেশটির বিশাল দুগ্ধ শিল্পের কারণে দুগ্ধজাত পণ্যও ব্যাপকভাবে ব্যবহৃত হয়। সাধারণ শাকসবজির মধ্যে শাক, আলু ও বাঁধাকপি অন্তর্ভুক্ত। বহুল ব্যবহৃত মাংসের মধ্যে গরু, মুরগি ও শূকরের মাংস রয়েছে।  

লিখটেনস্টাইনে সাধারণত দিনে তিন বেলা খাবার খাওয়া হয় এবং খাবার বেশ নিয়মমাফিক হয়। উজবেক রন্ধনশৈলীর পাশাপাশি লিখটেনস্টাইনের রন্ধনশৈলী বিশ্বের দুটিমাত্র রন্ধনশৈলীর মধ্যে একটি, যেগুলি দ্বি-স্থলবেষ্টিত দেশের অন্তর্গত।

## সাধারণ খাবার ও খাদ্য
থাম্ব|লিচটেনস্টেইনের রন্ধনশৈলীতে মুয়েসলি একটি সাধারণ প্রাতঃরাশের খাবার  

* শতমূলী প্রায়ই ব্যবহৃত হয়।  
* রুটি  
* হাফালাব – স্যুপসহ পরিবেশিত হয়, এতে হ্যাম বা বেকন এবং কর্নমিল ডাম্পলিং থাকে।  
* কাস্কনোপফল – এটি ছোট ডাম্পলিং, যা পনির বা পেঁয়াজ দিয়ে পরিবেশিত হয়।  
* লিভার  
* মুয়েসলি – রান্না না করা রোলড ওটস, ফল ও বাদাম, যা জল বা রসে ভিজিয়ে খাওয়া হয়।  
* পেস্ট্রি  
* রিবেল – এটি একটি শস্য।  
* রোস্টি – মোটা করে ভাজা আলুর তৈরি খাবার। এতে আঞ্চলিক বৈচিত্র্য থাকতে পারে এবং অতিরিক্ত উপাদান যোগ করা হয়।  
* স্যান্ডউইচ  
* সাকারকাস – এটি লিচটেনস্টাইনে উৎপাদিত পনির।  
* শ্নিটজেল – এটি রুটিযুক্ত কাটলেট, যা হাড়বিহীন মাংস দিয়ে তৈরি যেটি ম্যালেট দিয়ে পাতলা করা হয়েছে।  
* ধূমায়িত মাংস  
* টর্কারেবল – এটি একটি পোরিজ জাতীয় খাবার, যা ডাম্পলিংয়ের মতো।  
* ওয়ার্স্ট – এটি ধূমায়িত সসেজ।  
* দই

## সাধারণ পানীয়

* বিয়ার
* কোকো
* কফি
* দুধ অনেক লিচটেনস্টাইনারদের দ্বারা পানীয় হিসাবে খাওয়া হয়
* ওয়াইন

## তথ্যসূত্র

## আরও পড়ুন

*  Includes information about Liechtensteiner cuisine

## বাইরের লিঙ্ক

বিষয়শ্রেণী:ইউরোপীয় রন্ধনশৈলী
বুরিয়াত রন্ধনপ্রণালী

**বুরিয়াত রন্ধনপ্রণালী** হল বুরিয়াত জনগণের ঐতিহ্যবাহী রন্ধনশৈলী। তারা প্রধানত রাশিয়ার বুরিয়াত প্রজাতন্ত্র এবং বৈকাল হ্রদের চারপাশে বসবাস করে। বুরিয়াত রন্ধনশৈলীর অনেকগুলো খাবার মঙ্গোলিয়ান রান্নার সাথে এক এবং এটি সোভিয়েত ও রাশিয়ান রান্না দ্বারা প্রভাবিত।
ডান|থাম্ব|177x177পিক্সেল| বুরিয়াতিয়ায় ডাবল বুউজ প্রস্তুত।

## সাধারণ খাবার
বুরিয়াত রন্ধনশৈলীর বেশিরভাগ খাবার মাংসের ভিত্তিতে তৈরি। তবে বৈকাল হ্রদের আশেপাশে মাছের খাবারও প্রচলিত। বুরিয়াতরা অনেক ধরনের দুগ্ধজাত পণ্যও তৈরি করেন। বুরিয়াত রান্না সাধারণত সহজ এবং পুষ্টিকর। এতে খুব কম মশলা ব্যবহার করা হয়। মঙ্গোলিয়ানদের মতো, বুরিয়াতরা তাদের বুজের জন্য পরিচিত যেটি একটি ধরনের ভাপানো ডাম্পলিং।

### জনপ্রিয় বুরিয়াত খাবার

* **বুজি** (মঙ্গোলিয়ায় পুজি বা বুজ নামেও পরিচিত) হল মাংস ভর্তি ভাপানো ডাম্পলিং যা সাধারণত ভেড়ার মাংস বা গরুর মাংসের মিশ্রণ দিয়ে পেঁয়াজ দিয়ে ভরা হয়।
* **বুচলার** (Бучлер) হল হাতে কাটা নুডলস এবং আলু দিয়ে তৈরি একটি ভেড়ার স্যুপ।
* শুলেপ (Шулэн) ডিমের নুডলস এবং কখনও কখনও ডাম্পলিং সহ একটি মাটন স্যুপ।
* **বুখেলোর** (Бухел) হল সাইবেরিয়ান ভেষজ সহ একটি মশলাদার মাংস এবং উদ্ভিজ্জ স্ট্যু।
* **সাগুদাই** (Сагудаи) বৈকাল হ্রদের তাজা মাছ থেকে তৈরি সাশিমি একটি স্থানীয় সংস্করণ। 
* **খুশুউর** (Хушуур) হল ভাজা মাংসের পাই যা সাধারণত মাটন মাংস দিয়ে তৈরি করা হয় এবং মাটন চর্বিতে ভাজা হয়।
* **শারবিন** (Шарбин) খুশুউর-এর অনুরূপ তবে আকারে গোলাকার।
* **শঙ্কি (Шанки)** হল গলানো স্থানীয় পনির সহ একটি ফ্ল্যাটব্রেড এবং পিজ্জার সাথে তুলনা করা যেতে পারে।
* সালামাতা হল রাই এবং টক ক্রিম থেকে তৈরি একটি স্থানীয় মিষ্টি।

চিত্র:Buryiat_version_of_Buuz_with_beef_Ulan_Ude_Russia_(14785745145).jpg|alt=Beef Buuzy| গরুর মাংসের বুজ
চিত্র:Шулэн_(2).jpg|alt=Shulep|শুলপ
চিত্র:Саламата_Белгородская_область_02.jpg|alt=Salamata| সালামাতা
চিত্র:RU_Lake_Baikal_Olkhon_Buryat_Fish_Soup.jpg|alt=Buryat style fish soup| বুরিয়াত শৈলীতে মাছের স্যুপ 


### দুগ্ধজাত পণ্য

* **এয়ারখান** (Аирхан) হল এক ধরনের বা স্থানীয় শুকনো কুটির পনির।
* **খুরুদ** (Хурууд) একটি ঐতিহ্যবাহী বুরিয়াত শক্ত পনির।
* **উরমে** (Урме) হল দুধের চর্বি এবং দুধের ফেনা থেকে তৈরি একটি দুগ্ধজাত পণ্য যা সিদ্ধ করা হয় এবং তারপর স্কিম্ড করা হয়। চূড়ান্ত পণ্যটি কায়মাক বা জমাট বাঁধা ক্রিম অনুরূপ।

## তথ্যসূত্র

## আরও দেখুন

* মঙ্গোলীয় রন্ধনশৈলী
* বুরিয়াতস
* বুউজ
* রাশিয়ান রন্ধনপ্রণালী

বিষয়শ্রেণী:বুরিয়াত রন্ধনশৈলী
আথিরাসা

**আথিরাসম** (তামিল পুরাতন নাম "অমৃতরাসম" অথবা "আথিরাহা"), এর অর্থ খুবই সুস্বাদু) একটি সুমিষ্ট খাবার। এটি শ্রীলঙ্কার রন্ধনশৈলীর অংশ। এটি একটি মিষ্টি কেক যেটি খেজুর গুড় এবং চালের ময়দা দিয়ে তৈরি হয়। তারপর মিশ্রণটি একটি পেস্টে পরিণত করে বৃত্তাকার আকারে চ্যাপটা করা হয় এবং তেলে ভাজা হয়। আথিরাসম ভারতেও দীপাবলির সময় খাওয়া হয়। সাধারণত উৎসব, যেমন কাভুম, কোকিস, এবং আলুয়া উপলক্ষে অন্যান্য মিষ্টির সাথে আথিরাসম পরিবেশন করা হয়।।

## তথ্যসূত্র

## বহিঃসংযোগ

* রেসিপি এবং ছবি

বিষয়শ্রেণী:শ্রীলঙ্কার মিষ্টান্ন ও মিষ্টি
বিষয়শ্রেণী:শ্রীলঙ্কান মিষ্টান্ন
কোলচেহ নওরোজি

**কোলচেহ নওরোজি** (আরবি: كولتشيه نوروزي) (**কুলচাই নওরুজি** বা **কুলচা-ই নওরুজি** হিসেবেও পরিচিত) আফগানিস্তান থেকে আগত ঐতিহ্যবাহী কুকি। এগুলি গোলাপজলের সাথে চালের আটা দিয়ে তৈরি হয়, এরপর কুকির উপরে ছুরি দিয়ে চিহ্ন তৈরি করা হয় এবং সেগুলি রঙিন কাগজে মোড়ানো থাকে। কোলচেহ নওরোজি শুধুমাত্র নওরোজের সময় তৈরি করা হয়।

## আরও দেখুন

* নওরিজ কোঝে
* সাবজি পোলো
* সামানু

## তথ্যসূত্র


বিষয়শ্রেণী:আফগান মিষ্টান্ন
শোরগোঘাল

alt=|থাম্ব
**শোরগোঘাল** (l) হলো একটি ঐতিহ্যবাহী আজারবাইজানি পেস্ট্রি। এটি গোলাকার আকারে তৈরি হয় এবং এর মধ্যে আন্সি বা সেউল, জিরা, দারুচিনি, হলুদ, লবণ এবং মরিচ থাকে। এটি প্রধানত নওরোজ উপলক্ষে পাখলাভা এবং শেকেরবুরার সঙ্গে আজারবাইজানে প্রস্তুত করা হয়।

## বিবরণ
গোঘাল হলো একটি গোলাকার, খাস্তা পেস্ট্রি এবং এর উপরের স্তর উজ্জ্বল হলুদ। এটিকে মূলত মসলা মিশ্রণ (যাকে শোরগোঘাল বলা হয়) অথবা চিনি এবং বাদাম দিয়ে ভরা হয় (যাকে শিরিন গোগাল বলা হয়)। আজারবাইজানে নওরোজের জন্য তৈরি অন্যান্য পেস্ট্রির মতো শোরগোঘালের একটি সৌর প্রতীক রয়েছে। এর গোল আকার এবং আনন্দদায়ক হলুদ রঙ সূর্যের জীবন্ত শক্তি দ্বারা অনুপ্রাণিত, যে সূর্য 
মহাবিষুবের (ভের্নাল ইকুইনক্স) পর শক্তিশালী হয়ে ওঠে এবং বসন্তের উষ্ণতা আনতে সহায়ক হয়।

## উপকরণ ও প্রস্তুতি

পেস্ট্রি মণ্ড ৪ ঘণ্টা গরম স্থানে রাখা হয় ফোলার জন্য, তারপর এতে গরম মাখন দেওয়া হয়। এরপর ভালভাবে মিশিয়ে বাকি ময়দা যোগ করা হয়।

জিরা চূর্ণ করে গরম করা হয়। তার সঙ্গে আঞ্জির, দারচিনি, লবণ, মরিচ, গরম মাখন যোগ করে পুর তৈরি করা হয়। এই মিশ্রণটি ৫ মিনিট রান্না করা হয়।

আটার মণ্ড ১০টি টুকরোতে ভাগ করা হয়। তারপর প্রতিটি টুকরোতে মাখন মাখিয়ে একে অপরের উপর রাখা হয়। এইভাবে গঠিত বহুস্তরিত আটা ফালি করে কাটা হয়। এটি বৃত্তাকার আকারে মোড়া হয় এবং তারপর চ্যাপ্টা করা হয়। তারপর এটে আটা মাখন-যুক্ত মশলা মিশ্রণ দিয়ে পুর ভরা হয় এবং প্রতিটি শোরগোগালের উপরে জাফরান মেশানো ডিমের কুসুম ব্রাশ করে রঙিন করা হয় এবং পোস্তর দানা ছিটানো হয়।

## আরও দেখুন

* শেকারবুরা
* আজারবাইজানি পাখলাভা
* আজারবাইজানে নওরোজ
* পেস্ট্রি তালিকা

## তথ্যসূত্র